cyanic-selkie/wikianc huggingface dataset:
Նիդերլանդների վարչապետների ցանկ
Նիդերլանդների վարչապետ (Minister-Presiden), Նիդերլանդների կառավարության և գործադիր իշխանության ղեկավար, որ նշանակվում է թագավորի կողմից։ Վարչապետն ու կառավարության անդամները նշանակվում և պաշտոնից ազատվում են թագավորի հրամանագրով ։ Սովորաբար վարչապետ նշանակվում է այն կուսակցության ղեկավարը, որն ամենամեծ պատգամավորական խումբն ունի Նիդերլանդների Գլխավոր շտատների երկրորդ ստորին պալատում։ 1937 թվականից ի վեր՝ վարչապետը միաժամանակ համարվում է ընդհանուր հարցերի գծով նախարար։ Վարչապետի պաշտոնը սահմանվել է 1848 թվականի սահմանադրությամբ. մինչ այդ՝ կառավարությունը գլխավորում էր թագավորը։ Մինչև 1901 թվականը, ձևականորեն՝ նաև մինչև 1945 թվականը վաչապետի աթոռը հերթով զբաղեցրել են տարբեր նախարարներ։ Վարչապետը նախագահում է կառավարության ամենշաբաթյա նիստերին և իրավունք ունի սահմանելու այդ նիստերի օրակարգը։ Բացի այդ, շաբաթական առնվազն մեկ անգամ հանդիպում է թագավորին՝ կառավարության քաղաքականությունը համաձայնեցնելու նպատակով։ Նախարարների խորհուրդը քննում է կառավարության ընդհանուր քաղաքականությանն ու դրա իրականացմանն առնչվող հարցեր և ընդունում համապատասխան որոշումներ ։ Վարչապետի նշանակման, ինչպես նաև նախարարների ու պետքարտուղարների նշանակման կամ ազատման մասին թագավորի հրամանագրերը վերահաստատվում են վարչապետի կողմից ։ Վարչապետի գրասենյակը գտնվում է Հաագայում՝ կառավարական շինությունների համալիրի՝ Բինենհոֆի Տորենտիե կոչվող փոքր աշտարակում(նիդ՝. Het Torentje), իսկ պաշտոնական կեցավայրը, որը 1963 թվականից ի վեր օգտագործվում է միայն պաշտոնական ընդունելությունների ու հանդիպումների համար, Հաագայի մերձակայքում գտնվող Քաթսհոյս պալատում։
Աղբյուրներ
Կատեգորիա:Նիդերլանդների վարչապետներ Կատեգորիա:Վարչապետների ցանկեր
Բոր-Էյնշտեյն բանավեճեր
Բոր-Էյնշտեյն բանավեճերը Նիլս Բորի և Ալբերտ Էյնշտեյնի մեջ կայացած քվանտային ֆիզիկայի մասին հանրային բանավեճեր են։ Այս բանավեճերը գիտական փիլիսոփայության կարևոր էջերից են։ Բորն այս բանավեճերի մասին գրել է իր"Discussions with Einstein on Epistemological Problems in Atomic Physics" հոդվածում ։ Չնայած Քվանտային ֆիզիկայի հարցում իրենց ունեցած տարաձայնությունների, Բորը և Էյնշտեյնը ունեցել են բարեկամական հարաբերություններ ։
Այս բանավեճերը վերաբերել են քվանտային անորոշության սկզբունքին, որը հերքելու փորձեր է արել Էյնշտեյնը, սակայն այս սկզբունքին կողմ է արտահայտվել Նիլս Բորը։
Արտաքին հղումներ
Կատեգորիա:Ֆիզիկայի պատմություն
Վրաստանի տնտեսություն
Վրաստանի տնտեսությունը զարգացող, ազատ շուկա է։ Տնտեսության ՀՆԱ֊ն կտրուկ անկում ապրեց ԽՍՀՄ֊ի փլուզման հետևանքով, սակայն վերականգնվեց 2000֊ականների կեսերին՝ վարդերի հեղափոխության արդյունքում կատարված տնտեսական և ժողովրդավարական բարեփոխումների շնորհիվ։ Վրաստանը շարունակեց իր տնտեսական առաջընթացը՝ վերածվելով հարաբերական լավ աշխատող շուկայական տնտեսության 2014 թվականին ։ 2007 թվականին Համաշխարհային բանկը Վրաստանին անվանեց աշխարհի թիվ մեկ տնտեսական բարեփոխիչը, իսկ հիմա իր հաստատուն տեղն ունի բիզնեսում` իր գործառույթների ակտիվության տեսանկյունից աշխարհի առաջատար երկրների ինդեքսում։
Վրաստանի տնտեսությանն «աջակցում է» երկրում հարաբերականորեն ազատ և թափանցիկ մթնոլորտը։ Համաձայն Transparency International֊ի 2015 թվականի հաշվետվության՝ Վրաստանն ամենաքիչ կոռումպացված երկիրն է Սև ծովի տարածաշրջանում, այն գերազանցում է իր բոլոր հարևաններին և Եվրոպական Միության որոշ երկրների ։
2014 թվականից սկսած Վրաստանը համարվում է Խորացված և համապարփակ առևտրային գոտու անդամ, իսկ ԵՄ֊ն շարունակում է լինել երկրի ամենախոշոր գործընկերը ։
Ընդհանուր բնութագիր
1992 թվականին Վրաստանը դարձել է Համաշխարհային բանկի և Արժույթի միջազգային հիմնադրամի անդամ, 1993֊ին՝ Զարգացման միջազգային ասոցիացիայի անդամ, 1998֊ին՝ Առևտրի և զարգացման սևծովյան բանկի անդամ։ 2000 թվականի հունիսի 14֊ին Վրաստանը դարձավ Առևտրի համաշխարհային կազմակերպության անդամ։
Բնակչության եկամուտ
Բնակչության միջին եկամուտը մեկ շնչի հաշվով կազմում է 195,2 լարի (2011)։
Ամսական միջին աշխատավարձը կազմում է 568, 7 լարի (2009)։
Սպառողական զամբյուղի արժեքից պակաս եկամուտ ունեցող բնակչությունը 2006 թվականին կազմել է 31%, իսկ 2013 թվականին՝ 11,49%:
Ջինիի գործակիցը 2013 թվականին կազմել է 40,0։
Պատմություն
Մինչև 20֊րդ դար Վրաստանն ուներ մեծ մասամբ գյուղատնտեսության վրա հիմնված տնտեսություն։
Վրաստանի ժամանակակից տնտեսությունը զարգացել է հիմնականում Սև ծովի տուրիզմի, ցիտրուսային բույսերի, թեյի և խաղողի մշակման, մագնեզիումի և պղնձի հանքագործության, գինու, մետաղների, մեքենաների, քիմիական նյութերի և տեքստիլ արդյունաբերության շնորհիվ։
Ինչպես հետխորհրդային շատ երկրներ, Վրաստանը նույնպես անցել է տնտեսական սուր անկման միջով 1990֊ական թվականներին, ունեցել գնաճի բարձր մակարդակ և բյուջեի մեծ պակասորդ (դեֆիցիտ)։ 1996 թվականին Վրաստանի բյուջեի պակասորդը բարձրացել է 6.2%֊ով։ Այդ ժամանակ համաշխարհային ֆինանսական հաստատությունները վճռական դեր խաղաց Վրաստանի բյուջետային հաշվարկների մեջ։
Տնտեսապես վերականգնմանը խոչընդոտում էին Աբխազիայի և Հարավային Օսեթիայի անջատողական վեճերը և Ասիական ֆինանսական ճգնաժամը 1997 թվականին։ Նախագահ Շևարդնաձեի ղեկավարության տարիներին (1995-2003) կառավարությունը որոշակի առաջընթաց ապրեց՝ կատարելով հիմնական շուկայական բարեփոխումներ․ ազատականացվեց շուկան, ընդունվեց ազգային փոխարժեքը՝ լարին և փոքրացվեց կառավարությունը։
2004֊2010 թվականներ
2003 թվականի վարդերի հեղափոխությունից հետո Վրաստանի նոր կառավարությունը՝ նախագահ Միխայիլ Սահակաշվիլիի գլխավորությամբ, կարողացավ համաձայնության գալ արտաքին օգնության զգալի մեծացման հետ։ 2004֊2006 թվականներին այդ օգնության ծավալը կազմեց մոտավորապես $1,1 մլրդ (Վրաստանի՝ 2004 թվականի ՀՆԱ֊ի 25 %֊ի չափ)։
Ընունվեց հարկային մեծ բարեփոխում՝ 20 հարկերից մնացին 7֊ը։ Բացի այդ, 2004 թվականին տեղի ունեցավ հարկային համաներում։
Աճուրդի հանվեցին երկրի ամենախոշոր կազմակերպությունները՝ Զեստաֆոնի երկաթի ձուլվածքի գործարանը, Չիատուրմարգանեցը, Ռուստավի մետալուրգիական կոմբինատը, Փոթիի նավահանգիստը։ 2007 թվականին Վրաստանի երկաթգիծը վաճառվեց բրիտանական Parkfield Investment կազմակերպությունը, սակայն ավելի ուշ որոշումը չեղյալ համարվեց։
Վրաստանում կատարված արտաքին ներդրումն ըստ տարիների՝
Գործազրկություն
Գործազրկությունը Վրաստանում մշտական խնդիր է եղել այն պահից, երբ երկիրը անկախություն ձեռք բերեց 1991 թվականին։ Համաձայն Վրաստանի վիճակագրական ծառայությանը՝ գործազրկության մակարդակը 2010 թվականի 16,3%֊ից իջել է և 2011 թվականին կազմել է 15,1%։ 2014 թվականին գործազրկությունը կազմել է 13,7%։
Արտաքին հղումներ
Կատեգորիա:Վրաստանի տնտեսություն
Մառնի ափը (նկար)
«Մառնի ափը» (Bords de Marne), ֆրանսիացի նկարիչ, պոստիմպրեսիոնիզմի կարկառուն ներկայացուցիչ Պոլ Սեզանի նկարներից։ Հեղինակը կտավը վրձնել է մոտավորապես  1888-ից 1890 թվականներն ընկած ժամանակահատվածում։ Յուղաներկով կտավի չափերն են՝  65,5 × 81,3 սմ։ «Մառնի ափը» ստեղծագործությունն այսօր պահպանվում և ցուցադրվում է Էրմիտաժում (Սանկտ Պետերբուրգ, Ռուսաստան)։
Պատմություն և նկարագիր
Հեղինակը կտավը ստեղծել է հընթացս 1888-ից 1890 թվականների։ Այն Սեզանը վրձնել է Շանտիյիում։
«Մառնի ափը» ստեղծագործությունում հիմնական օբյեկտը աշտարակով երկհարկանի առանձնատունն է, որն ընկած է Մառն գետի ափին։ Հեղինակը նկարում հիմնականում երկու տեսակի ծառատեսակներ է պատկերել՝ բարդի և ուռենի, որոնք արտացոլված են Մառնի ջրերում։
«Մառնի ափը» յուղաներկը ձեռք է բերել մոսկվացի առևտրական և կոլեկցիոներ Իվան Աբրամովիչ Մորոզովը։ Հոկտեմբերյան հեղափոխությունից հետո նրա հավաքածուն պետականացվում է։ Այս ստեղծագործությունն այլ նկարների հետ միասին հայտնվում է Նոր արևմտյան արվեստի պետական թանգարանում։ Թանգարանի լուծարվելուց հետո, 1948 թվականին «Մառնի ափը» հանգրվանում է Էրմիտաժում, ուր պահպանվում և ցուցադրվում է ցայսօր։ 2014 թվականից սկսյալ նկարը ցուցադրվում է Սերգեյ Շուկշինի և Մորոզով եղբայրների հիշատակի պատկերասրահում, որը տեղակայված է Էրմիտաժի Գլխավոր Շտաբի շինությունում (410 սրահում) ։ Ֆրանսիացի նկարիչ, փիլիսոփա Ալբեր Գլեզը նույնպես ունի այս թեմայով արված կտավ ։
Արտաքին հղումներ
Կատեգորիա:1888 նկարներ Կատեգորիա:1890 նկարներ Կատեգորիա:Պոլ Սեզանի նկարներ Կատեգորիա:Ֆրանսիայի արվեստ Կատեգորիա:Էրմիտաժի նկարներ Կատեգորիա:Բնանկարներ
Էբբի Ջեյքոբսոն
Էբբի Ջեյքոբսոն (Abbi Lee Jacobson, ), ամերիկացի կատակերգակ, սցենարիստ, դերասան և նկարազարդող։ Առավել հայտնի է որպես «Բրոդ Սիթի» հեռուստասերիալի ստեղծողներից ու գլխավոր դերը կատարողներից մեկը։
Վաղ տարիներ
Ջեյքոբսոնը ծնվել է հրեական ընտանիքում ։ Նրա մայրը՝ Սյուզան Կոմմը, նկարչուհի է, իսկ հայրը՝ Ալան Ջեյքոբսոնը, գրաֆիկական դիզայներ ։ Նա մեծացել է Ուեյնում՝ Փենսիլվանիա նահանգում, որտեղ սովորել է Ուելլի Ֆորջ միջնակարգ դպրոցում(Valley Forge Middle School) և Քոնեստոգի ավագ դպրոցում (Conestoga High School)։ Ջեյքոբսոնը գեղարվեստ և տեսաարտադրություն է սովորել Մերիլենդի արվեստի ինստիտուտի քոլեջում, ինչպես նաև երրորդ կուրսում մի կիսամյակ սովորել է Էմերսոնի քոլեջում, որից հետո հետ է վերադարձել Մերլենդի համալսարան ։
2006 թվականին ավարտելով համալսարանը՝ Ջեյքոբսոնը տեղափոխվել է Նյու-Յորք, որտեղ սկսել է դասեր վերցնել «Atlantic Theater Company» ընկերությունում և «Upright Citizens Brigade Theatre» կատակերգական ակումբում, որտեղ ծանոթացել է Իլանա Գլեյզերի հետ ։
«Բրոդ Սիթի»
2009-2011 թվականներին Ջեյքոբսոնը և Գլեյզերը իրենց գրած «Բրոդ Սիթի» վեբ-սերիալում, որը պատմում էր Նյու-Յորքում նրանց կյանքի մասին, կատարել են գլխավոր դերերը։ Շոուն «Լավագույն վեբ-սերիալ» կատեգորիայում առաջադրվել է «ECNY» մրցանակին, և քննադատների կողմից արժանացել է դրական արձագանքի։ Ջեյքոբսոնն ու Գլեյզերը նաև սերիալը  ադապտացրել են «Broad City Live» անվանումով լայվ-շոուին, որով ելույթ են ունեցել «Upright Citizens Brigade Theatre»-ում ։
2011 թվականին FX հեռուստաալիքը ձեռք է բերել Ջեյքոբսոնի ու Գլեյզերի՝ սերիալի համար գրած սցենարը․ շոուի պրոդյուսերը պետք է լիներ Էմի Փոլերը։ Սակայն ալիքը հավանություն չի տվել սցենարին և հրաժարվել է նրա արտադրությունից։ Ջեյքոբսոնն ու Գլեյզերը սերիալն առաջարկել են Comedy Central հեռուստաալիքին, որը ձեռք է բերել շոուն և պատվիրել է պիլոտային դրվագ ։
Սերիալի պրեմիերան կայացել է 2014 թվականի հունվարի 22-ին։ Շոուն հաջողությամբ է ընդունվել ինչպես քննադատների կողմից, այնպես էլ վարկանիշներում։
Նկարազարդում
2013 թվականին Ջեյքոբսոնը «Chronicle Books» հրատարակչության հետ համատեղ լույս է ընծայել երկու գունազարդման գիրք՝ «Color This Book: New York City» և «Color This Book: San Francisco» ։ Նա նաև եղել է 2016 թվականի հոկտեմբերին «Viking Press» հրատարակչության թողարկած և ըստ «The New York Times»-ի բեսթսելլեր դարձած «Carry This Book» գրքի նկարազարդողը ։
Անձնական կյանք
Ջեյքոբսոնը երկսեռ է ։
Արտաքին հղումներ
Կատեգորիա:Փետրվարի 1 ծնունդներ Կատեգորիա:1984 ծնունդներ Կատեգորիա:Անձինք այբբենական կարգով Կատեգորիա:Դերասանուհիներ այբբենական կարգով Կատեգորիա:21-րդ դարի դերասանուհիներ Կատեգորիա:Ամերիկացի կինոդերասանուհիներ Կատեգորիա:Ամերիկացի հեռուստատեսային դերասանուհիներ Կատեգորիա:Ամերիկացի կատակերգուներ Կատեգորիա:Սցենարիստներ այբբենական կարգով Կատեգորիա:21-րդ դարի ամերիկացի դերասանուհիներ Կատեգորիա:Ամերիկացի սցենարիստներ
Կաստիլիոնե դել Լագո
Կաստիլիոնե դել Լագո (Castiglione del Lago), կոմունա Իտալիայում, գտնվում է Ումբրիա մարզի Պերուջա գավառում ։
Բնակչությունը կազմում է 14186 մարդ։ Խտությունը՝ 69 մարդ/կմ²։ Տարածքը՝ 205 կմ²։ Էլեկտրոնային փոստ՝ 6061։ Հեռախոսային կոդ՝ 075։ Բնակավայրի հովանավորն է սուրբ կույս Մարիան։ Տոնը ամեն տարի նշվում է հուլիսի 22-ին։
Ծանոթագրություններ
Կատեգորիա:Իտալիայի բնակավայրեր
Սոլս Շամպենուազ
Սապոն սյուր Մարշ (Sapogne-sur-Marche), համայնք Ֆրանսիայի Շամպայն-Արդեն մարզի Արդեններ գավառում ։
Բնակչությունը 2008 թվականի դրությամբ կազմում է 147 մարդ, բնակչության խտությունը` 27.17 մարդ/կմ²։ Բնակավայրը զբաղեցնում է 5.41 կմ² տարածք։
Աշխարհագրություն
Գտնվում է Փարիզ քաղաքից 240 կմ արևելք, Շալոն ան Շամպայն քաղաքից 100 կմ հյուսիս-արևելք, Շառլվիլ Մեզիեր քաղաքից 50 կմ հարավ-արևելք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 86 աշխատունակ (15-64 տարեկան) բնակիչ, որոնցից ակտիվ էին 69-ը, իսկ ոչ ակտիվները` 17։ Ակտիվության ցուցանիշը կազմում է 80,2 %։ 69 աշխատունակ մարդկանցից աշխատել է 63 անձ (35 տղամարդ և 28 կին)։ Գործազուրկ են եղել 6 անձ (4 տղամարդ և 2 կին)։ 17 անաշխատունակներից 8-ը եղել են աշակերտներ կամ ուսանողներ, 4-ը` թոշակառուներ, իսկ 5-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր
Ճնճղուկանմաններ
Ճնճղուկազգիներ , ճնճղուկանմաններ,, թռչունների դասի ներկայացուցիչների կարգ ։ Թռչունների ամենաշատ տեսակները ներգրավված են այս կարգում  ՝ մոտավորապես 5 400 տեսակ։ Մեծ մասամբ փոքրամարմին կամ միջին մեծության թռչուններ, որոնք իրենց արտաքին տեսքով, կենսակերպով, սնունդ գտնելու ձևով ակնհայտորեն տարբերվում են այլ տեսակներից։ Տարածված են գրեթե ողջ աշխարհով։ Բացակայում են միայն Անտարկտիդայում և որոշ օվկիանոսային կղզիներում։ Նախկին ԽՍՀՄ-ի տարածքում հանդիպում է մոտ 310 տեսակ։
Հայտնի են դեռևս միոցենի շրջանից (Miocene, от μείων)։
Կենսակերպ
Ապրում են ծառերի վրա։ Որոշները սնունդ են փնտրում ջրում։ Արևադարձային գոտիներում հիմնականում նստակյաց կյանք են վարում, բարեխառն գոտիներում բնակվողները չվող են։ Բնադրման ժամանակահատվածում երամներ են կազմում։
Տեսակներն ըստ սննդառության բաժանվում են միջատակերների և բուսակերների։ Սննդառությունը նրանց մոտ հազվադեպ է խառը լինում։ Ուտում են միջատներ (այդ թվում գյուղատնտեսության և անտառաբուծության մեջ հանդիպող վնասատուները) և մոլախոտերի սերմեր, միայն քչերը (ճնճղուկներ և այլն) կարող են վնասել մշակաբույսերն ու հացահատիկային բույսերը։
Բազմացում
Բոլոր տեսակի ճնճղուկանմանները բազմանում են ձվադրմամբ, ինչով պայմանավորված է բների կառուցումը։ Բնադրման վայրերը մշտական են։ Նրանց մոտ կտրուկ են արտահայտված վարքագծի բոլոր առանձնահատկությունները՝ կապված բների պաշտպանության հետ։
Գրեթե բոլոր տեսակները մոնոգամ են։ Սեռական հասունության են հասնում մեկ տարեկանում։ Ձվադրելուց հետո թխսում են, այնուհետև կերակրում են զույգով։ Ձագերը ձվից դուրս են գալիս անպաշտպան, մեծ մասամբ՝ աչքերը փակ, առանց փետուրների և թույլ արտահայտված մազածածկույթով։ Երկար ժամանակ մնում են բնում։ Մարմնի համապատասխան ջերմաստիճանը միանգամից չի կարգավորվում։ Բացառությամբ ագռավների, նորածին ձագերի մարմնի զանգվածը կազմում է հասուն առանձնյակի մարմնի 6—8 % ։ Հաճախ տարվա ընթացքում ձվադրում են 2 կամ ավելի անգամներ (հատկապես արևադարձային և մերձարևադարձային վայրերում բնակվողները)՝ դնելով 4-8 ձու, սովորաբար՝ գունավոր։ Սաղմնային բազմացումն ընթանում է շատ արագ։
Մարդիկ և ճնճղուկանմաններ
Գյուղատնտեսական տարածքներում ճնճղուկանմանները մարդկանց օգնականներն են։ Թրթուրներ ոչնչացնելով՝ կասեցնում են մշակաբույսերի ոչնչացման գործընթացը։ Նրանք մեծ դեր են խաղում նաև անտառներում։ ճնճղուկանմանների կարգի ներկայացուցիչների օգտակարությունը (բացառություն են կազմում կարգի որոշ ներկայացուցիչներ, օրինակ՝ ճնճղուկը)։
Որոշ ճնճղուկանմաններ գտնվում են ոչնչացման եզրին, վտանգված են և պահպանվում են մարդու կողմից։ Կարմիր գրքում ներառված են այս կարգի ներկայացուցիչների 84 տեսակ և 66 ենթատեսակ։
Դասակարգում
Գոյությունի ունի 5 հազարից ավելի տեսակի ճնճղուկանմաններ, որը կազմում է թռչունների տեսակների մոտ 60 %-ը։
Ճնճղուկանմանների կարգը բաժանվում է 4 ենթակարգի՝ Eurylaimidae, Tyranni, Menurae, Oscines։ Ներառում է գրեթե 6000 տեսակ, 93 , իսկ որոշ աղբյորների համաձայն՝ 130 ընտանիք ։
Ճնճղուկանմանների կարգին պատկանող ընտանիքներն են՝
Ծանոթագրություններ
Կատեգորիա:Թռչուններ
Ռաֆայել Մելիք-Օհանջանյան
Ռաֆայել Մելիք-Օհանջանյան, կենսաօրգանական քիմիկոս։ Քիմիական գիտությունների դոկտոր (1991)։
Կենսագրություն
Ռաֆայել Մելիք-Օհանջանյանը ծնվել է 1939 թվականին Երևանում։ 1966 թվականին ավարտել է Երևանի պետական համալսարանը։ 1959 թվականից աշխատել է ՀՀ ԳԱԱ Նուրբ օրգանական քիմիայի ինստիտուտում, 1974 թվականից եղել է հակաուռուցքային միացությունների սինթեզի լաբորատորիայի վարիչ, Տոկիոյի հակաքաղցկեղային կենտրոնի գիտաշխատող ։
Աշխատանքները վերաբերում են հակաուռուցքային միացությունների սինթեզին, բնական հակաբիոտիկների կառուցվածքի վերափոխմանն ու բնական հակաուռուցքային միջոցների որոնմանը ։
Օլգա Կորբուտ
Օլգա Վալենտինովնա Կորբուտ (Вольга Валянцінаўна Корбут, ), բելառուս խորհրդային մարմնամարզուհի, Օլիմպիական խաղերի քառակի չեմպիոն, ԽՍՀՄ սպորտի վաստակավոր վարպետ (1972)։
Ռաֆայել Մելիք-Օհանջանյան
Կենսագրություն
ՌԴ բնական ԳԱ (1997), Բնության և հասարակության մասին գիտությունների միջազգային ակադեմիայի (1997) հայկական մասնաճյուղերի, Գիտական հայտնագործությունների հեղինակների միջազգային ակադեմիայի (1998) նախագահ։ ՌԴ և միջազգային մի շարք ակադեմիաների ու ընկերությունների անդամ, պատվավոր անդամ, փոխնախագահ։ Տոկիոյի (1998), Եվրոպական (1998) համալսարանների պատվավոր պրոֆեսոր, Քեմբրիջի կենսագրական կենտրոնի «Տարվա մարդ» (1997, 1998)։
Արտաքին հղումներ
Կատեգորիա:Հայ քիմիկոսներ Կատեգորիա:Քիմիական գիտությունների դոկտորներ Կատեգորիա:Հայ պրոֆեսորներ Կատեգորիա:ԵՊՀ շրջանավարտներ
Օլգա Կորբուտ
Կենսագրություն
Մարզական մարմնամարզության պատմության մեջ հայտնի է Լյուդմիլա Տուրիշչևայի ու Օլգա Կոբուրտի հակամարտությունը։ Տուրիշչևան ներկայացնում էր հին ակադեմիական մարմնամարզական դպրոցը, իսկ Օլգա Կորբուտը՝ սպորտում ձևավորված նոր ուղղությունները՝ ռիսկային տարրեր, ատլետիզմ և պատանեկություն։ 1972 թվականին Մյունխենում անցկացված Օլիմպիական խաղերի ժամանակ Օլգա Կորբուտը ցուցադրել է մարմնամարզական նորարարական տարրեր և արժանացել հանդիսատեսի համակրանքին։ Սակայն բացարձակ առաջնությունում նա զիջել է Տուրիշչևային ։ Բացարձակ առաջնության շրջանակներում զուգափայտերի վրա վարժություններ կատարելիս Օլգա Կորբուտը թույլ է տվել կոպիտ սխալ և արդյունքում չի գրավել մրցանակային տեղ ։
1976 թվականին Օլգա Կորբուտը ԽՍՀՄ հավաքականի կազմում մասնակցել է Մոնրեալում անցկացված Օլիմպիական խաղերին, որտեղ թիմային առաջնությունում արժանացել է ոսկե մեդալի, իսկ գերանի վրա կատարած վարժություններում՝ արծաթե մեդալի։
1991 թվականից Օլգա Կոբուտը բնակվում է ԱՄՆ-ում և ունի ամերիկյան քաղաքացիություն ։
1974 թվականին Օլգա Կորբուտի կենսագրության հիման վրա նկարահանվել է «Ծամիկներով հրաշքը» գեղարվեստական ֆիլմը, որտեղ նա ինքն է կատարել մարզական վարժությունները (գլխավոր դերում նկարահանվել է Իրինա Մազուրկևիչը)։
Օլգա Կորբուտն իր մարզական կարիերան ավարտել է 1976 թվականի Օլիմպիական խաղերից հետո։ 1977 թվականին նա ավարտել է Գրոդնոյի համալսարանի պատմության ֆակուլտետը։ 1978 թվականին ամուսնացել է հայտնի երգիչ, «Песняры» խմբի մենակատար Լեոնիդ Բորտկևիչի հետ։ Նրանք ունեցել են մեկ որդի՝ Ռիչարդը։ 22 տարի տևած համատեղ կյանքից հետո նրանք բաժանվել են 2000 թվականին ։
«Կորբուտի օղակ»
Հետագայում այդ վարժությունը կատարելագործվել է Ելենա Մուխինայի կողմից։ Ներկայում «Կորբուտի օղակը» չի կատարվում պաշտոնական մրցությունների ժամանակ, քանի որ արգելված է ըստ կանոնների (մարմնամարզուհին չի կարող ոտքերով կանգնել զուգափայտերի վերին հատվածին) ։
Արտաքին հղումներ
Կատեգորիա:Բելառուս մարմնամարզիկներ Կատեգորիա:Ժողովուրդների բարեկամության շքանշանի դափնեկիրներ Կատեգորիա:Անձինք նամականիշերի վրա Կատեգորիա:ԽՍՀՄ օլիմպիական չեմպիոններ
Կամենսկի շրջան
Կամենսկի շրջան (Каменский район), մունիցիպալ շրջան Ռուսաստանի Դաշնության Տուլայի մարզում։
Ստեղծվել է 1924 թվականին։ Վարչական կենտրոնը՝ Արխանգելսկոե ։
Աշխարհագրություն
Շրջանի տարածքի մակերեսը կազմում է 795 կմ²։
Արտաքին հղումներ
Կատեգորիա:Տուլայի մարզ Կատեգորիա:Ռուսաստանի շրջաններ ըստ դաշնային սուբյեկտների
Ալբերտ Ազարյանի անվան մարմնամարզության օլիմպիական հերթափոխի մանկապատանեկան մարզադպրոց
Ալբերտ Ազարյանի անվան մարմնամարզության օլիմպիական հերթափոխի մանկապատանեկան մարզադպրոց, մանկապատանեկան մարզադպրոց Երևանում։
Պատմություն
Դպրոցը հիմնադրվել է 1964 թվականին։ Մարզադպրոցում ուսուցանվում է սպորտային մարմնամարզություն։
Դպրոցի տնօրենն է օլիմպիական խաղերի եռակի և աշխարհի բազմակի չեմպիոն, ԽՍՀՄ սպորտի վաստակավոր վարպետ, ԽՍՀՄ սպորտի վաստակավոր մարզիչ, ՀՀ ֆիզիկական կուլտուրայի և սպորտի վաստակավոր գործիչ, Երևանի պատվավոր քաղաքացի Ալբերտ Ազարյանը ։
Ծանոթագրություններ
Կատեգորիա:Երևանի դպրոցներ Կատեգորիա:Հայկական մարզական դպրոցներ
Գրեմմի լավագույն փոփ վոկալային ալբոմի համար
Առաջին անգամ տրվել է 1968 թվականին` Գրեմմիի 10-րդ մրցանակաբաշխության ժամանակ, Բիթլզ խմբի «Sgt. Pepper’s Lonely Hearts Club Band» ալբոմին որպես «Լավագույն ժամանակակից ալբոմ»։ Հետագայում մրցանակը չի հանձնվել մինչև 1995 թվականը, որտեղ այն հայտնվել է նոր անվամբ` «Լավագույն փոփ ալբոմ»։ 2001 թվականին մրցանակի անվանումը փոխվել է և անվանվել է «Լավագույն փոփ վոկալային ալբոմ»։ Գրեմմիի 52-րդ մրցանակաբաշխության ժամանակ ղեկավարները հաղորդել են, որ մրցանակը տրվում է այն արտիստներին, «որոնց ալբոմները պարունակում են վերջերս ձայնագրված փոփ վոկալային երգերի առնվազն 51%-ը» ։
Քելլի Քլարկսոնը և Ադելն այս մրցանակի միակ երկակի դափնեկիրներն են և Քլարկսոնն առաջինն էր, որը հաղթել է երկու անգամ։ Քլարկսոնը և Ջասթին Թիմբերլեյքն առաջադրվել են հինգ անգամ, ավելին, քան ցանկացած այլ արտիստ, չնայած, որ Քլարկսոնը միակ արտիստն է, որն ունի առավելագույն առաջադրված սոլո ալբոմներ։ Թիմբերլեյքը երեք անգամ առաջադրվել է որպես մենակատար, իսկ երկու անգամ՝ որպես NSYNC խմբի անդամ։
Այս մրցանակն ամենաշատը ստացել են ամերիկացի կատարողները (14 անգամ), 9 անգամ՝ բրիտանացիները և 2 անգամ՝ կանադացիները։ Ներքևում ներկայացված է դափնեկիրների ամբողջական ցանկը։
Արտաքին հղումներ
Կատեգորիա:Պարգևներ այբբենական կարգով Կատեգորիա:Երաժշտական մրցանակներ Կատեգորիա:ԱՄՆ-ի երաժշտական մրցանակներ Կատեգորիա:Գրեմմիի անվանակարգեր
Նյուրենգա
Նյուրենգա (Нюренга), գետ Ռուսաստանում, հոսում է Վոլոգդայի մարզում։ Գետաբերանը տեղակայված է Տովա գետի աջ ափում՝ 18 կմ հեռավորության վրա։ Գետի երկարությունը 13 կմ է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը Ունժա գետն է։։ Գետի գետային ավազանը՝ Վերին Վոլգայից մինչև Կույբիշևի։
Արտաքին հղումներ
Կատեգորիա:Ռուսաստանի գետեր Կատեգորիա:Վերին Վոլգայի ավազանային շրջանի գետեր
Արտաշատի քաղաքային մարզադաշտ
«Արտաշատի քաղաքային մարզադաշտ», բազմաֆունկցիոնալ մարզադաշտ Հայաստանի Հանրապետության Արարատի մարզի Արտաշատ քաղաքում ։
Պատմություն
Մարզադաշտը բացվել է 1960 թվականին։ Ունի 4500 նստատեղ։ 1982-1999 թվականներին հանդիսացել է Դվին Արտաշատ ֆուտբոլային ակումբի տնային հանդիպումների վայր, 2009 թվականից` «Կիլիկիա» թիմի ՀՀ Գավաթի խաղարկության և Բարձրագույն խմբի առաջնության տնային հանդիպումների վայր ։
Մարզադաշտը ներկայումս օգտագործվում է Արարատի մարզի երիտասարդական ֆուտբոլի դպրոցների կողմից, այստեղ են կազմակերպվում Ռոբերտ Էմմիյանի անվան գավաթի Հայաստանի ազգային ատլետիկայի առաջնության ամենամյա խաղերը ։
Միջոցառումներ
2014 թվականի մայիսի 10-ին Արտաշատ քաղաքում անց է կացվել Ատլետիկայի համաշխարհային օրվան նվիրված մրցումները ։
2015 թվականի օգոստոսի 2-13-ը Արտաշատի քաղաքային մարզադաշտում տեղի են ունեցել Համահայկական խաղերը ։
2016 թվականի հունիսի 4-ին Արտաշատի քաղաքային մարզադաշտում ՀԱՕԿ-ի Սյունիքի մարզի ներկայացուցչությունը կազմակերպել և իրականացրել է Մալոյան եղբայրների անվան ատլետիկայի միջազգային առաջին հուշամրցումը։
Ծանոթագրություններ
Կատեգորիա:Հայաստանի ֆուտբոլային մարզադաշտեր Կատեգորիա:Մարզադաշտեր Հայաստանում
Xbox 360
Xbox 360, Microsoft ընկերության երկրորդ խաղային համակարգը, որը թողարկվել է Xbox-ից հետո։ Xbox 360-ի հակառակորդներ յոթերորդ սերնդի խաղային համակարգերի մեջ կարելի է համարել PlayStation 3-ը՝ Sony Computer Entertainment-ից և Wii-ն՝ Nintendo-ից ։ Xbox 360-ի որոշ գործառույթներ ներկայացված են Xbox Live սերվիսով, որը թույլ է տալիս խաղալ համացանցով, ինչպես նաև ներբեռնել տարբեր տեսախաղեր, երգեր և այլն։
Xbox 360-ը պաշտոնապես ներկայացվել է MTV 12 ալիքով 2005 թվականի մայիսին, իսկ ավելի մանրամասն տեղեկատվությունը ներկայացվել է նույն ամսին Electronic Entertainment Expo ցուցահանդես։ Մինչ այդ թողարկված բոլոր համակարգերը հաջողությամբ են վաճառվել բոլոր երկրներում բացի Ճապոնիայից 2010 թվականի հունիսի դրությամբ ամբողջ աշխարհում կար 41,7 միլիոն Xbox 360 համակարգեր ։
2010 թվականի հունիսի 14-ի Е3 ցուցահանդեսի ներկայացման ժամանակ Microsoft-ը ներկայացրեց Xbox 360-ի նոր մոդել, որը վաճառքի մեջ մտավ հենց նույն օրը ։ Նորաստեղծ Xbox 360-ը դարձավ ավելկի բարակ, քան նախկին մոդելը և համակցված էր Wi-Fi 802.11 b/g/n-ով, օպտիկական աուդիոելքով՝ TOSLINK S/PDIF, հինգ USB 2.0 պորտերով և հատուկ AUX պորտով ։ Xbox 360-ի հին մոդելների վաճառքը հենց այդ պահից դադարեցվել է ։ Այս շարքի առաջին մոդելը ուներ 250 գիգաբայթանոց կոշտ սկավառակ, սակայն ավելի էկոնոմիկական տարբերակը ունի 4 ԳԲ հիշողության քարտ։
Վերը նշված Xbox 360 S-ի ներկայացման ժամանակ Microsoft-ը հայտարարեց, որ իր համակարգը գոյատևել է իր աշխատանքային ցիկլի միայն կեսը, և որ այն շարունակվելու է թողարկվել մինչև 2015 թվականը  ։ 2009 թվականին IGN համակարգչային թեմատիկայի վեբ կայքում Xbox 360-ը անվանվել է վեցերորդ մեծագույն խաղային համակարգը, ընկնելով 25 տեղերից բաղկացած ցանկը ։ Electronic Entertainment Expo 2013 խոշորագույն ցուցահանդեսին ներկայացվել է Xbox 360-ի թարմացված դիզայնը։
Նախապատմություն
Նախքան խաղային համակարգերի շուկա դուրս գալը Microsoft-ը աշխատում է օպերացիոն համակարգերի և խաղերի բարելավման, ինչպես նաև ծրագրային ապահովման մշակման վրա։ Ամերիկյան ընկերությունը նաև մշակում էր սարքավորումներ անհատական համակարգիչների համար՝ ստեղնաշարեր, մկնիկներ, խաղային ղեկեր։ 1998 թվականին Microsoft-ը Sega-ի հետ աշխատում էր Windows CE օպերացիոն համակարգի վրա ։ Երեք տարի հետո ընկերությունը թողարկեց իր առաջին Xbox խաղային համակարգը ։ Այս համակարգը ստեղծվել է Microsoft-ի սեփական տեխնոլոգիաներով և վաճառքների քանակով զբաղեցրել է երկրորդ տեղը ամբողջ աշխարհում։
Մշակում
Խաղային համակարգը, որը հայտնի է Xenon, Xbox 2, Xbox FS, Xbox Next և NextBox կոդային ավանումներով մտածվել է 2003 թվականի սկզբին։ Փետրվարին փոխնախագահ Ջե Ալարդի գլխավորությամբ տեղի է ունենում նախագծման պրոցեսը, Բելվյուում տեղի է ունենում ասուլիս, որին մասնակցում են ավելի քան 400 մշակող։ Նույն ժամանակ Sega Enterprises-ի ամերիկյան բաժանման նախկին նախագահ Փիթեր Մուրը միացավ ընկերությանը։ 2003 թվականի օգոստոսի 12-ին ATI-ը ստորագրեց համաձայնագիր առ այն, որ նա կտրամադրի գրաֆիկական չիպեր համակարգի համար, ինչի մասին հայտարարվել է երկու օր անց։
Վաճառքների սկիզբ
Xbox 360-ը 2005 թվականի նոյեմբերի 22-ին վաճառքի է թողարկվել ԱՄՆ-ում և կանադայում 2005-ի դեկտեմբերի 2-ին՝ Եվրոպայում և դեկտեմբերի 10-ին Ճապոնիայում։ Ավելի ուշ վաճառքները սկսվել են Մեքսիկայում, Բրազիլիայում, Չիլիում, Կոլումբիայում, Հոնկոնգում, Սինգապուրում, Հարավային Կորյաում, Թայվանում, Ավստրալիայում, Նոր Զելանդիայում, Հարավաֆրիկյան Հանրապետությունում, Հնդկաստանում և Ռուսաստանում։ Շուկայում եղած առաջին տարում այն վաճառվեց 36 երկրում ։
Տեխնիկական բնութագրեր
Համակարգը ներկայացվում է չորս տարբերակներով՝ Arcade, Pro, Elite, Slim, Е: Arcade և Pro տարբերակները փոխարինելու են եկել ավելի վաղ Core և Premium տարբերակներին։ Նորացված տարբերակները համալրվում են նոր մայրական սալիկներով՝ Falcon և Jasper: Երկու սալիկներնել ունեն լավացված հովացման համակարգ և HDMI ելք։
Falcon սալիկները՝ ի տարբերություն Zephyr-ից, համալրվում են կենտրոնական պրոցեսորներով, որոնկ պատրաստվում են 65-նմ տեխնոլոգիայով (ինչը փոքրացրեց էներգասպառումը, համապատասխանաբար, ջերմանջատումը) և համալրվում են 175 վատ հզորությամբ սնուցման բլոկով (ի տարբերություն 203-ի նախկին տարբերակներում)։
Arcade-ի, Pro-ի և Elite-ի փոխարինման եկավ Slim-ը, որը զինված էր Valhalla մայր-սալիկով, որը ուներ 45-նմ տեսաքարտ, ինտեգրված պրոցեսորում:Նոր տարբերակը նաև ուներ անհաղորդիչ Wi-Fi կապ (IEEE 802.11 a/b/g, IEEE 802.11n).
Հիմնական (Arcade) փաթեթը ներաղում է անհաղորդիչ խաղային կարգավորիչը, 128 Մբ հիշողության քարտը խաղերի պահպանման համար, հեղուստացույցին միացնելու լարը և միքանի արկադային խաղեր DVD-ով։ Այս տարբերակը ավելի շուտ «ընտանեկան», բայց կարող է համապատասխանել նև հարտկոր խաղացողներին։ Անհրաժեշտության դեպքում կարելի է գնել անհրաժեշտ սարքեր։
2012 թվականի հոկտեմբերի 16-ից Xbox 360-ը աջակցում է USB-կրիչներ մինչև 32 Գբ ծավալով։
Xbox 360 Arcade
Սկսբնականապես համակարգի կրտսեր տարբերակն էր Xbox 360 Core-ը։ 2007 թվականի հոկտեմբերի 23 ին Մայքրոսոֆթը փոխարինեց այն «արկադային» տարբերակով։ Նա առանձնանում է նրանով, որ ներառում է 5 Live Arcade խաղ անվճար։ Xbox 360 Arcade-ի առաջին տարբերակները փաթեթավորվում էին լարային կարգավորիչով, 256 Մբ հիշողության քարտով և Xbox Live Arcade սկավառակով։ Փաթեթների վերջին տարբերակները իրենց մեջ չեն ներառում հիշողության քարտ և 5 արկադային խաղեր, սակայն համակարգը ունի 256 Մբ ներկառուցված հիշողություն և անհաղորդիչ կարրգավորիչ։ Այնպես ինչպես նաև հին փաթեթները, Xbox 360 Arcade-ը ունի HDMI-ելք։
Xbox 360 Pro
Pro-փաթեթավորումը փոխարինման եկավ Premium-տարբերակին։ Նոր տարբերակներում կային նոր մայրական սալիկներ և բարելավված հովացման համակարգեր, որի շնորհիվ համակարգը ավելի քիչ էր տաքանում։ Փաթեթը դարձավ լավագույն տարբերակը նրանց համար, ովքեր չէին ուզում գնել Elite-տարբերակը, սակայն ուզում էին ունենալ կոշտ սկավառակ 60 Գբ տարողությամբ։
Xbox 360 Elite
2006 թվականի ծննդյան տոների շրջանում, մոտավորապես նույն ժամանակ, երբ թողարկվել են PlayStation 3-ը և Wii-ն ԱՄՆ-ում, համակարգի պաշտոնական կայքում կարելի է գնել նոր էլիտար տարբերակը։ Սովորական տարբերակից տարբերվում էր սև գեյմփադով և սև կապի լարով։ Բացի այդ, փաթեթը ներառում է կոշտ սկավառակ 120 Գբ ծավալով, սակայն այն կարելի գնել արդեն գնված հին տարբերակներում։ Ինչպես նաև կան Xbox 360 Elite-ի հատուկ տարբերակներ «Halo 3», «Սիմփսոնները ֆիլմում», «Resident Evil 5», «Call of Duty: Modern Warfare 2» դիզայնով և 120 Գբ կոշտ սկավառակով։ Եվ տարբերակներ «Final Fantasy XIII», «Tom Clancy's Splinter Cell: Conviction» ոճով և 250 Գբ կոշտ սկավառակով։
Xbox 360 S (Slim)
Ոչ պաշտոնապես՝ Xbox 360 Slim, Microsoft-ը այն ներկայացրել է նույն անունով, ինչ Xbox 360-ը, ի տարբերություն Sony-ի, որը PlayStation 3-ի բարակ տարբերակը անվանեց PS3 Slim: Kinect տեսախցիկի միացումը կատարվում է հատուկ միակցիչի միջոցով, որը չի պահանջում ավելորդ սնուցում (հին տարբերակներում միացում կատարվում էր USB 2.0 միակցիչի միջոցով և պահանջում էր ավելորդ սնուցում)։ Կան տարբերակներ 250 Գբ կոշտ սակվառակով և հատուկ տարբերակ «Աստղային պատերազմներ» ոճով, որը ունի արդեն 320 Գբ կոշտ սակվառակներ, Kinect տեսախցիկ և երկու գեյմփադ։ Եվ տարբերակներ «Gears of War 3», «Halo 4», «Halo Reach», «Call of Duty: Modern Warfare 3» ոճով, 320 Գբ կոշտ սկավառակով և երկու գեյմփադերով։ Նաև կան տարբերակներ 4 Գբ ֆլեշ հիշողությամբ։
Xbox 360 E
Xbox 360 E-ն ներկայացվել է Electronic Entertainment Expo 2013 ցուցահանդեսում։ XBOX 360 E ստացել է նորացված դիզայն և նոր միակցիչներ (3.5 մմ ջեկ)
Հատուկ թողարկումներ
Մի շարք դեպքերում Microsoft-ը թողարկել է համակարգի հատուկ տարբերակներ, որպես կանոն որոշ խաղերի ոճերով, որոնք համընկնում էին հիմնական արտադրանքի հետ և վաճառվում են սահմանափակ քանակությամբ
E3 ցուցահանդեսին՝ 2007 թվականին Microsoft-ը ներկայացրել է Xbox 360-ը, որը կատարված է «Halo 3» ոճով։ Թողարկվել է 2017 թվականի սեպտեմբերի 25-ին։ Փաթեթը ներառում է․ «Սիմփսոնները ֆիլմում» մուլտֆիլմի երկրպագուների համար Microsoft-ը թողարկել է համակարգի տարբերակ, որը առանձնանում է դեղին գեյմփադով և իրանով։ Այդպիսի համակարգերը տալիս էին 2017 թվականի նկարների մրցույթի հաղթողներին։ Ընդհանուր առմամբ թողարկվել է 100 այդպիսի համակարգ։
Resident Evil 5 տարբերակը թողարկվել է 2009 թվականի մարտի 13-ին։ Այն ներառում էր․ 2009 թվականի սեպտեմբերի 15-ին Microsoft-ը ներկայացրեց «Call of Duty: Modern Warfare 2». հատուկ տարբերակը։ Այս տարբերակը առաջինն էր որ ներառեց 250 Գբ կոշտ սկավառակ։
2010 թվականի փետրվարի 11 ին հայտարարվել է Xbox 360 համակարգի սահմանափակ փաթեթը։ Փաթեթը ներառում է Այս տարբերակը արտաքինից նման է Pro մոդելին (հանված է արտադրությունից)։
2010 թվականի մարտին Microsoft-ը ներկայացրել է Xbox 360-ի հատուկ սև տարբերակը, նվիրված «Tom Clancy's Splinter Cell: Conviction» խաղին։ Փաթեթը ներառում է Microsoft-ը ներկայացրել է S տարբերակի հատուկ թողարկումը՝ Xbox 360 S: Halo Reach: Սովորական Xbox 360 S համակարգից այն տարբերվում է ախծաթախայլ գույնով, ինչպես նաև Halo Reach խաղով։
2011 թվականի սեպտեմբերի վերջին թողարկվել է Xbox 360-ի նոր տարբերակը «Call of Duty: Modern Warfare 3» ոճով, մշակված Xbox-ը ուներ կոշտ սկավառակ 320 Գբ տարողությամբ, ինչը համարվում էր Microsoft-ի համակարգերի վրա երբևէ դրված ամենատարողունակը։ Համակարգի միացման և CD ընդունիչի բացման ճամանակ համակարգի համում հատուկ նրա համար ձայնագրված ձայներ, որոնք տարբերվում էին մնացած ձայներից։ Համակարգը սկսվել է վաճառվել «Call of Duty: Modern Warfare 3» խաղի ռելիզի ժամանակ՝2011 թվականի նոյեմբերի 8-ին ԱՄՆ-ի, Մեքսիկայի, Կանադայի, Ավստրալիայի, Նոր Զելանդիայի տարածքում։ Չնայած« Call of Duty: Modern Warfare 3» խաղը չի աջակցում աշխատանքը Kinect-ի հետ, ինքը համակարգը աջակցում է աշխատանքը տվյալ աքսեսուարի հետ
Այդ ժամանակ հայտնվեց նաև Xbox 360 Gears of War 3 Limited Edition տարբերակ 320 Գբ կոշտ սկավառակով և երկու գեյմփադով։
Որպես համակարգի լրացում թողարկվել են լրացուցիչ աքսեսուարներ, որոնք կարելի է գնել նախօրոք։ Լրացումների ցանկը ներառում է՝ անհաղորդիչ ականջակալներ, կատարված խաղի ոճով։ Ականջակալները համատեղելի են բջջային հեռախոսների, անհատական համակարգիչների հետ։ Անհաղորդիչ կարգավորիչ, կատարված խաղի ոճով և համատեղելի Xbox-ի հետ։
Ինչպես նաև 2011 թվականին հայտնվեց տարբերակ «Աստղային պատերազմներ»-ի ոճով, 320 Գբ կոշտ սկավառակով, Kinect տեսախցիկով և մեկ գեյմփադով։
2012 թվականին թողարկվեց Xbox 360 Limited Edition Halo 4 տարբերակը 320 Գբ կոշտ սկավառակով և երկու գեյմփադներով։
Օպերացիոն համակարգ
Xbox 360-ը աշխատում է այնպիսի օպերացիոն համակարգի ներքո, որը ստեղծված է հատուկ այս կոնսոլի համար։ Այս համակարգը անավանվում է Xbox 360 OS և համարվում է Xbox OS-ի 90% մշակումը, ինչն էլ իր հերթին համարվում է  Windows 2000 90% մշակումը։ Այս կերպ Xbox 360 OS-ի կազմում փոքր մասով ներառվում է Windows 2000-ի կոդը, իսկ մնացածը հատուկ գրվել է կոնսոլի համար։
Սակայն հարկ է նկատել, որ խոսքն առաջին հավելվածի մասին է։ Հետագա հավելվածներում կատարվում են փոփոխություններ Windows-ին զուգահեռ։ Վերջին տարբերակը ունի շերտային բեռնում (ինչպես Windows 7-ում), սալիկային ինտերֆեյս Windows 8-ի պես։ Ինչպես նաև ներկա էր Zune HD-ի աջակցությունը։
Xbox-ի հետ համատեղելիությունը
Xbox-ի խաղերի հետ համատեղելիությունը մասնակի է։ Որոշ խաղեր (Microsoft-ի կարծիքով ավելի հաջող) ներառվում են համատեղելիության ցանկում և բացվում են ներկառուցված էմուլյատորի միջոցով, որը թարմացվում էր Xbox Live-ի միջոցով։ Էմուլյատորի աշխատանքի համար անհրաժեշտ է կոշտ սկավառակ, որի վրա գտնվում են խաղերը։
Խաղերը, որոնք չկան համատեղելիության ցանկում, չեն բացվում։ Համատեղելիության ցանկը համալրվում է էմուլյատորի ամեն թարմացումից հետո
Xbox Live
Xbox 360-ի թողարկման օրը Microsoft-ը հայտարարել է Xbox Live ցանցային սերվիսի մասին և ավելացրել է անվճար Silver տարբերակը։ Xbox Live Silver-ը չի պահանջում բաժանորդագրման վճար և հասանելի է համակարգի ցանկացած տարբերակում։ Միայն անհրաժեշտ է ստեղծել իր պրոֆիլը։ Ընդ որում նա ստանում է մուտք դեպի համակարգի պաշտոնական ֆորումները, դեպի Xbox Live Arcade և Marketplace:
Բաժանորդագրման «Gold» տարբերակը իրենից ներկայացնում է անվճար տարբերակի բոլոր ֆունկցիաները, ինչպես նաև ցանցային խաղի լիարժեք աջակցությունը։ Բացի այդ վճարովի սերվիսների օգտատերերը կարող են ստանալ մուտք տեպի որոշ անվճար ֆայլեր ավելի շուտ, քան անվճարների օգտատերերը։
Kinect (Project Natal)
Kinect (մշակմամբ հայտնի է ինչպես Project Natal) նախագիծ «վերահսկողության առանց վերահսկիչ» (controller-free gaming and entertainment experience), մշակված մայնքրոսոֆթի կողմից, որի շնորհիվ օգտատերը կարող է համագործակցել կոնսոլի հետ առանց գեյմփադ կամ ցանկացած այլ մանիպուլյատոր, օգտագործելով ժեստեր, հրահանգներ և մարմնի շարժումները։ Natal-ը իրենից ներկայացնում է պերեֆերային սարքավորում, որը միացվում է կոնսոլին։ Սարքը կառուցված է երկու բարձր որակի տեսախցիկներից, որոնք ընդունակ են եռաչափ տարածություն սկանավորման, և սենսորներից ձայնի ճանաչման համար ։ Մայքրոսոֆթը հայտարարում է, որ սարքը համատեղելի է բոլոր առկա մոդելների հետ ։
Ենթադրվում է, որ Natal-ը կարող է օգտագործվել ինչպես խաղերում, այնպես էլ նոր սերնդի հավելվածներում Xbox 360 համար, այդ թվում NXE:
New Xbox Experience (NXE)
2008 թվականի E3 ցուցահանդեսի ժամանակ Մայքրոսոֆթը ներկայացրել է նոր համակարգային դիզայնը (dashboard)՝ «The New Xbox Experience»։ Ինքնին ցանկը դարձավ եռաչափ, իսկ խաղացողները կկարողանան ստեղծել իրենց ավատարների, արտաքնապես նման Mii ավատարներին։ Բացի նոր դիզայնից, կավելանան մի քանի նոր առանձնահատկություններ։ Հնարավոր կլինի խաղերը լիովին տեղադրել կոշտ սկավառակի վրա բեռնման ժամանակի կրճատելու և աղմուկի մակարդակը իջեցնելու համար, բայց սկավառակը պետք է ստուգվի։ Ավելացվել են երեկոներ՝ յուրահատուկ զրուցարաններ կամ ասուլիսներ ընկերների հետ, որոնց ընթացքում կարելի է փոխանակվել հաղորդագրություններով, լուսանկարներով և տեսանյութերով, մասնավորապես, իրականացվում է հնարավորություն համատեղ դիտելու Xbox Live ֆիլմերի։ Բացի այդ, կավելանա Primetime բաժինը, որտեղ օգտատերերը կարող են մասնակցել TV-հեռարձակումների ինտերակտիվ եռաչափ տարբերակներին։ Առաջին նման ծրագիրը 1 vs. 100-ն էր։ Պաշտոնապես NXE-ն լույս է տեսել 2008 թվականի նոյեմբերի 19-ին։
Խաղերը Xbox 360-ի համար
Նախագծեր, որոնք վաճառքի են անցել կոնսոլի հետ համատեղ 21 ավելի վաճառված խաղերը
Տեխնիկական խնդիրներ
Հիմնական խնդիրը հանդիսանում է համակարգի գերտաքացումը, որը հանգեցնում է սարքի խափանմանը։ Ըստ գերմանական «c't» տեխնիկական ամսագրի, այս խափանաման հիմնական պատճառը սխալ տեսակի անարճիճ հպումն է ։ Այս խնդիրը, ի վերջո, ճանաչվեց ընկերության կողմից, այսպես, Interactive Entertainment Business, Entertainment and Devices Division ընկերության փոխնախագահ Փիթեր Մուրը (Peter Moore) խոստովանել է, որ բոլոր 11,6 մլն կոնսոլները, թողարկված վաճառքի առաջին 19 ամիսների ընթացքում, ունեն լուրջ անսարքություններ, որոնք կարող են հանգեցնել համակարգի ամբողջական խափանաման։ Սակայն, Microsoft-ը չի որոշել հետ կանչել բոլոր կոնսոլները, այլ ավելացրել է երաշխիքի ժամկետը մինչև երեք տարի։
Հետագայում խոտանով կոնսուլների թողարկումը դադարեցվեց և սկսվեց թարմացված կոնսուլների թողարկումը։ Գերտաքացման խնդիրը լուծվեց նոր 65-նմ տեխպրոցեսով և արդյունավետ հովացման համակարգի հաշվին։ Ավելի ուշ ստացվել են տեղեկություններ կոտրված կոնսուլների մասին, որոնք արդեն ունեին 65-նմ տեխպրոցես, բայց այդ դեպքերը եղել են հազվադեպ և հետագայում պարզվել է, որ կոնսոլը վնասվել է սխալ շահագործման պատճառով։
Ծանոթագրություններ
Կատեգորիա:Մայքրոսոֆթ Կատեգորիա:Համակարգչային խաղեր Կատեգորիա:Xbox 360 տեսախաղեր Կատեգորիա:2005 տեսախաղեր Կատեգորիա:IBM
Հոլոքոստը Լյուքսեմբուրգում
Հոլոքոստը Լյուքսեմբուրգում, հրեաների հալածանքներն ու ոչնչացումը Լյուքսեմբուրգի տարածքում գերմանական օկուպացիայի ժամանակ՝ 1940 թվականի մայիսի 10-ից մինչև 1944 թվականի սեպտեմբերի 9-ը։ Կազմել է գերմանացիների ու նրանց դաշնակիցների՝ հրեաներին ոչնչացնելու ծրագրի մի մասը։
Լյուքսեմբուրգի 3500 հրեա բնակիչներից զոհվել է 1950 մարդ ։
Նախքան Երկրորդ համաշխարհային պատերազմը
19-րդ դարում և 20-րդ դարի սկզբին Լյուքսեմբուրգի հրեա բնակչությունն արագորեն աճել Գերմանիայից եկած ներգաղթյալների հաշվին։ 1927 թվականին նրանց թիվը կազմել է 1121 մարդ։
Օկուպացիա
1940 թվականի մայիսի 10-ին վերմախտը ներխուժել է Լյուքսեմբուրգ և օկուպացրել իշխանության տարածքը։ Մեծ դքսուհի Շառլոտան ու նրա կառավարությունը փախել են Մեծ Բրիտանիա։ 1941 թվականի դեկտեմբերին Լյուքսեմբուրգը ներառվել է Երրորդ ռայխի կազմում, իսկ 1942 թվականի օգոստոսին ձևականորեն ենթարկվել անեքսիայի։ Ֆրանսերենն արգելվել է։ Տարածքը ղեկավարել է գերմանական քաղաքացիական վարչությունը գաուլյայտեր Գուստավ Սիմոնի գլխավորությամբ։ Հրեաների հալածանքներով զբաղվել են ոստիկանության պետ Ռիխարդ Հենգստը (Richard Hengst) և անվտանգության ծառայության ղեկավար ու ՍՍ օբերշտուրմբանֆյուրեր Վիլհելմ Նոլեն ։
Հրեաների հալածանքներ
Երկրի տարածք գերմանական զորքերի ներխուժումից հետո Լյուքսեմբուրգի գլխավոր ռաբբի Ռոբերտ Սերեբրենիկը հանդիպել է օկուպացիոն ռազմական վարչության գեներալ Վալտեր ֆոն Ռեյհենաուի հետ։ Վերջինս խոստացել է, որ հրեա բնակչության կողմից բռնազավթողների նկատմամբ հանդուրժողական վերաբերմունքի դեպքում ճնշումներ չեն լինի։ Այդ խոստումը կատարվել է մինչև քաղաքացիական իշխանության փոխանցումն ու Գուստավ Սիմոնի՝ գաուլյայտեր նշանակվելը, որ տեղի է ունեցել 1940 թվականի օգոստոսի 7-ին ։
1940 թվականի սեպտեմբերի 5-ին գերմանացիները Լյուքսեմբուրգում ներմուծել են ռասայական օրենքները։ Հրեաներին արգելվել է այցելել հասարակական վայրեր և հանձնարարվել է գնումներ կատարել միայն որոշակի խանութներում։ Հակասեմական քարոզչության տարածմանը զուգահեռ անցկացվել են այսպես կոչված «ինքնաբուխ ակցիաներ»՝ ուղղված հրեաների դեմ, երբ կազմակերպված ավազակախմբերը հարձակվել են աղոթողների վրա, սպառնացել հրեաներին և հակասեմական պաստառներ փակցրել հրեական խանութների ու ձեռնարկությունների պատերին ։
Հրեաներին պատկանող 355 ձեռնարկություններ ու 380 ֆերմաներ բռնագրավվել են ու փոխանցվել «արիացիներին», հրեաները հեռացվել են աշխատանքից։ 1941 թվականի օգոստոսի 23-ին ներմուծվել է պարետային ժամ հրեական բնակչության համար։ 1941 թվականի սեպտեմբերին հրապարակվել է հրաման, որով հրեաները պարտավորվել են կրել դեղին աստղ ։ Ռոբերտ Սերեբրենիկը պնդել է, որ Յոմ Կապուրում (1940 թվականի հոկտեմբերի 1) նախապատրաստվել է Լյուքսեմբուրգի հրեաների զանգվածային արտաքսում, սակայն չեղարկվել է վերմախտի ու հատկապես գեներալ-լեյտենանտ, բարոն Հենրիխ ֆոն Գոյնինգեն-Գյունեի միջամտությունից հետո ։ Միևնույն ժամանակ 1941 թվականի մարտին Սերեբրենիկին հաջողվել է հանդիպել Ադոլֆ Այքմանի հետ և ստանալ թույլտվություն մի քանի հարյուր հրեաների տեղափոխման համար ։
Արտաքսում և զանգվածային սպանություններ
Շուրջ 1000 հրեաներ փախել են Ֆրանսիա, շուրջ 1000-ը այնտեղ են տեղափոխվել ապօրինի կերպով, և շուրջ 700-ը բռնի վտարվել են 1940 թվականի հոկտեմբերից մինչև 1941 թվականի հունվար։ Նրանցից շատերը հետագայում ուղարկվել են Լեհաստանում գտնվող նացիստական մահվան ճամբարներ Ֆրանսիայի տարածքից ։
Մնացած 800 հրեաները տեղավորվել են Ֆյունբրունեն տրանզիտային ճամբարում, որ ստեղծվել էր Լյուքսեմբուրգի հյուսիսում տեղակայված Տրուավերժ (Ulflingen) քաղաքի մոտ գտնվող համանուն վանքում։ 1941 թվականի հոկտեմբերի 16-ից մինչև 1943 թվականի հունիսի 17-ը, տարբեր տվյալների համաձայն, մահվան ճամբարներ է ուղարկվել 674-ից մինչև 723 հրեա։ Նրանցից կենդանի է մնացել 35 կամ 36 մարդ։ Արտաքսվածների մի մասն ուղարկվել է Լոձի գետտո, ապա սպանվել Խելմնոյի մահվան ճամբարում։ Մյուս մասը տեղափոխվել է Տերեզին, ապա Օսվենցիմ մահվան ճամբար ։
1941 թվականի հոկտեմբերի 19-ին օկուպացիոն իշխանությունները հայտարարել են Լյուքսեմբուրգի տարածքը հրեաներից մաքրելու մասին ։
Դաշնակիցներն ազատագրել են Լյուքսեմբուրգը 1944 թվականի սեպտեմբերի 9-ին։ Մինչ այդ 3500 հրեաներից, որ ապրում էին Լյուքսեմբուրգի տարածքում նախքան պատերազմի սկսվելը, կենդանի էին մնացել 1555-ը, իսկ մյուսները զոհվել էին հիմնականում մահվան ճամբարներում ։ Արտաքսված հրեաներից կենդանի մնացածների թվում է եղել Ալֆրեդ Օպենհեյմերը, ում կինն ու որդին զոհվել են։ Ադոլֆ Այքմանի դատավարության ժամանակ Օպենհեյմերը հանդես է եկել որպես վկա ։ Այդ գործում որպես վկա հանդես է եկել նաև Ռոբերտ Սերեբրենիկը ։
Զանգվածային արտաքսումների ցանկ
Հիշատակ
Հոլոքոստի զոհերի հիշատակի օրը Լյուքսեմբուրգում նշվում է 1946 թվականից ամեն տարի՝ հոկտեմբերի 10-ին։ 2009 թվականից Լյուքսեմբուրգում նշվում է Հոլոքոստի զոհերի հիշատակի միջազգային օրը հունվարի 29-ին, ինչպես և Եվրոպայի երկրների մեծ մասում ։
1969 թվականի հուլիսի 6-ին մեծ դքսի և կառավարության անդամների ներկայությամբ բացվել է հուշարձան՝ նվիրված Լյուքսեմբուրգից հրեաներին մահվան ճամբարներ ուղարկելուն։ Այդ ժամանակից ի վեր Հոլոքոստի զոհերի հիշատակին նվիրված արարողություններն անցկացվում են այդ հուշարձանի մոտ հուլիսի առաջին կիրակի օրը ։
Հոլոքոստի ժամանակ հրեաներին օգնելու համար Յադ Վաշեմի կողմից 1971 թվականին Լյուքսեմբուրգի արդարադատության նախարար Վիկտոր Բոդսոնն արժանացել է աշխարհի արդարակյացի կոչման ։ Վտանգի ենթարկելով իր կյանքը՝ Բոդսոնը փրկել է շուրջ 100 հրեաների, որ փախել էին Գերմանիայից։ Բոդսոնի պատվին կոչվել է կամուրջ երկրի հարավում։
Մինչև 1975 թվականը ոչ մի անհրաժեշտություն չի եղել հատուկ կրթական ծրագիր մշակել այդ թեմայի վերաբերյալ, քանի որ բազմաթիվ ականատեսներ կենդանի էին և Հոլոքոստի զոհերի հիշատակը պահպանվում էր ու փոխանցվում լյուքսեմբուրգցիների հաջորդ սերնդին։ Սակայն հետագայում՝ այդ իրադարձությունների մասնակիցների մեծ մասի մահանալուց հետո, մշակույթի նախարար և համակենտրոնացման ճամբարի նախկին կալանավոր Ռոբերտ Կրեպսի նախաձեռնությամբ սկսել են լույս տեսնել առաջին հատուկ հրատարակությունները։ 2003 թվականին Լյուքսեմբուրգը դարձել է Հոլոքոստի հիշատակի հավերժացման ու ուսումնասիրման ուղղությամբ համագործակցության միջազգային կազմակերպության (ITF) անդամ։ Լյուքսեմբուրգի արխիվներում պահվող և Հոլոքստին վերաբերող բոլոր փաստաթղթերը հասանելի են ցանկացած հետազոտողի համար ։ Կրթության նախարարն ամեն տարվա հունվարին կազմակերպում է հիշատակի միջոցառում բոլոր միջնակարգ դպրոցներում, իսկ 2007 թվականից դրան մասնակից են դառնում նաև բարձրագույն ուսումնական հաստատությունների ուսանողները ։
Լյուքսեմբուրգում չկա Հոլոքստին նվիրված առանձին թանգարան, բայց այդ թեմայի վերաբերյալ ցուցադրություններ կան Երկրորդ համաշխարհային պատերազմին նվիրված երկու թանգարաններում՝ Արտաքսումների հիշատակի և Դիմադրության ազգային թանգարանում ։ Հոլոքոստի ժխտումը Լյուքսեմբուրգում համարվում է քրեական հանցագործություն Քրեական օրենսգրքի 457-3 հոդվածով, համաձայն որի՝ սահմանվել է պատասխանատվություն նացիստների հանցագործույթյունների ժխտման (վիճարկում, նվազեցում, արդարացում), ինչպես նաև ցեղասպանության փաստերի ժխտման համար, որ ճանաչվել են Լյուքսեմբուրգի ու միջազգային դատարանների ու իշխանության այլ մարմինների կողմից (reconnus par une juridiction ou autorite luxembourgeoise ou internationale) ։
Արտաքին հղումներ
Կատեգորիա:Հոլոքոստն ըստ երկրի Կատեգորիա:Լյուքսեմբուրգի պատմություն
Փոքրիկ Բոսը
Փոքրիկ Բոսը, (The Boss Baby), ռեժիսոր Թոմ Մակգրատի ամերիկյան մուլտֆիլմ, նկարահանված Մառլա Ֆռեյզիի համանուն գրքի հիման վրա։ Դերերը հնչյունավորել են՝ Ալեք Բոլդուինը, Սթիվ Բուշեմին, Ջեյմս Քիմելը, Լիզա Կուդրոուն , Թոբի Մագուայերը։ Ֆիլմի պրեմիերան ԱՄՆ-ում կայացել է 2017 թվականի մարտի 12-ին։
Սյուժե
Մուլտֆիլմը պատմում է մի նորածին փոքրիկի և նրա եղբոր մասին, ով խանդում է իր ծնողներին։ Գլխավոր հերոսը դավադրություն է պարզում, որը կազմակերպել է Puppy Co ընկերության տնօրենը։ Նա ձգտում է ոչնչացնել աշխարհի ամբողջ սերը։ Տղային սպասվում է միավորվել իր եղբոր հետ, փրկել ծնողներին և կարգ ու կանոն հաստատել Երկրում։
Մարքեթինգ
2016 թվականի հոկտեմբերի 17-ին հայտնվեց Մուլտֆիլմի թրեյլերը։
Շարունակություն
2017 թվականի մայիսի 25-ին հայտարարել են Universal և DreamWorks Animation ընկերությունների «Փոքրիկ Բոս» մուլտֆիլմի շարունակության մասին, որը կթողարկվի ամերիկյան վարձույթ 2021 թվականի մարտի 26-ին։ Ալեք Բոլդուինը նորից կհնչյունավորի գլխավոր հերոսին ։
Ծանոթագրություններ
Կատեգորիա:Ամերիկյան մուլտֆիլմեր Կատեգորիա:Անգլերեն ֆիլմեր Կատեգորիա:20th Century Fox ֆիլմեր Կատեգորիա:Ամերիկյան եռաչափ ֆիլմեր Կատեգորիա:Ամերիկյան ֆիլմեր Կատեգորիա:2017 ֆիլմեր Կատեգորիա:Universal Pictures ֆիլմեր Կատեգորիա:3D մուլտֆիլմեր Կատեգորիա:Մուլտֆիլմեր երեխաների մասին
Արուբայի զինանշան
Արուբայի զինանշանը սկզբնապես նախագծվել է Ամստերդամում 1955 թվականին։ Մինչ այդ այն օգտագործվում էր ուղղակի որպես ազգային նշան։ Զինանշանի տարրեր են ՝
Կիմովսկի շրջան
Կիմովսկի շրջան (Кимовский район), մունիցիպալ շրջան Ռուսաստանի Դաշնության Տուլայի մարզում։
Ստեղծվել է 1926 թվականին։ Վարչական կենտրոնը՝ Կիմովսկ ։
Աշխարհագրություն
Շրջանի տարածքի մակերեսը կազմում է 1112 կմ²։
Բնակչություն
2010 թվականի մարդահամարի արդյունքներով շրջանում բնակվում էր 42680 մարդ։ Բնակչության խտությունը կազմում էր 38,38 մարդ/կմ²։
Արտաքին հղումներ
Կատեգորիա:Տուլայի մարզ Կատեգորիա:Ռուսաստանի շրջաններ ըստ դաշնային սուբյեկտների
Ենոք Նազարյան
Ենոք Ստեփանի Նազարյան, հայ նկարիչ։